Ledig praktikantstilling på ambassaden i Budapest.

Ambassaden i Budapest har etablert en egen praktikantordning for norske (viderekomne) studenter og nyutdannede fra norske eller utenlandske læresteder. Praktikantene må beherske engelsk muntlig og skriftlig, ungarsk kunnskaper en fordel. Praktikantoppholdet er 6 måneder.

Målsettingen med praktikantordningen er å spre kunnskap om og interesse for arbeidet i utenrikstjenesten. Under veiledning av ambassadens faste personale vil praktikanten i første rekke arbeide med EØS-finansieringsordningene, men det vil også være aktuelt å arbeide med politisk og økonomisk rapportering, kultursamarbeid og informasjonsarbeid.

Praktikantstillingen er ikke lønnet. Det vil imidlertid bli gitt et stipend. Størrelsen på stipendet er avhengig av om praktikanten har studiefinansiering fra Statens lånekasse for den aktuelle perioden. Praktikanten må selv skaffe bolig og dekke boutgifter. Paktikanten må fremlegge dokumentasjon fra lånekassen og/eller dokumentasjon medlem av Norsk Folketrygd.
Søknadsfristen er satt til 21. mai. 2007., og det er ønskelig med tiltredelse i sommer. 

Eventuelle spørsmål om praktikantordningen kan rettes telefonisk til tidligere praktikant/lokalt ansatt Trude Ertresvåg +36 1 487 80 76. 

Søknad vedlagt CV og referanser sendes: emb.budapest@mfa.no
